Cossacks (serija)
Cossacks – realaus laiko strategijos žaidimų serija, kurią sukūrė Ukrainos vaizdo žaidimų kūrimo bendrovė „GSC Game World“. Seriją sudaro 3 žaidimai ir 3 papildymų paketai. „Cossacks“ serijos žaidimuose atkuriami istoriniai mūšiai, vykstantys stačiakampiuose žemėlapiuose su izometrine perspektyva. Galima rinktis iš kelių tautų, kurių kiekviena turi savo ekonominio ir technologinio išsivystymo ypatumus, unikalius kovinius dalinius ir specializacijas.